Temeljem Odluke Turističkog vijeća Turističke zajednice Zlatni Papuk od 4. Listopada 2021.g. i Pravilnika o uvjetima i načinu ostvarivanja prava na subvenciju za organizirani solazak turista na područje Turističke zajednice Zlatni Papuk za 2021. godinu Turistička zajednica Zlatni Papuk objavljuje

**JAVNI POZIV**

**za ostvarivanje prava na subvenciju za organizirani dolazak turista na područje Turističke zajednice Zlatni Papuk za 2021. godinu**

**Predmet Javnog poziva**

Predmet Javnog poziva je ostvarivanje prava na subvenciju za organizirani dolazak turista na područje Turističke zajednice Zlatni Papuk (Općine Velika, Kaptol, Brestovac i Jakšić) za 2021. godinu s ciljem daljnjeg razvoja turizma i poticanja organiziranih dolazaka.

**Korisnici sredstava**

Na javni poziv se mogu javiti turističke i putničke agencije koje imaju sjedište na području Republike Hrvatske. Subvenciju mogu ostvariti turističke i putničke agencije, koje će kreirati i tržištu ponuditi turističke paket aranžmane na području Turističke zajednice Zlatni Papuk koji su prihvatljivi za subvencioniranje sukladno navedenim uputama u pozivu.

**Iznos subvencija**

Subvencije će se dodjeljivati sukladno slijedećim kriterijima:

|  |  |
| --- | --- |
| **Kriterij** | **Bodovi** |
| **Sjedište agencije na području Požeško-slavonske županije** | **10** |
| **Sjedište agencije na području TZ Zlatni Papuk ( Općine Velika, Kaptol, Brestovac, Jakšić)** | **15** |
| **Suradnja u kreiranju aranžmana sa Javnom ustanovom Park prirode Papuk** | **15** |
| **Suradnja u kreiranju aranžmana sa smještajnim objektima sa područja TZ Zlatni Papuk** | **15** |
| **Suradnja u kreiranju aranžmana sa lokalnim proizvođačima sa područja TZ Zlatni Papuk** | **15** |
| **Suradnja u kreiranju aranžmana sa restoranima sa područja TZ Zlatni Papuk** | **10** |
| **Kreiranje aranžmana u području planinarenja, adrenalinskog turizma, sportskih aktivnosti, te poticanje zdravog života i ekologije kroz turizam** | **15** |
| **Kreiranje aranžmana u području rada sa djecom kroz izletnički turizam te poticanje zdravog života i ekologije kroz turizam** | **15** |
| **Kreiranje aranžmana vjerskog i kulturnog turizma na području TZ Zlatni Papuk** | **10** |

**Potrebna dokumentacija**

1. Ispunjen i potpisan obrazac „ZAHTJEV za subvenciju turističkim i putničkim agencijama za 2021. godinu“.
2. Dokaz o realiziranom paket aranžmanu (preslike dokumenata: popis putnika, računi – lokalni vodič**,**animacija, ugostiteljske usluge, muzeji, galerije i sl.).
3. Dokaz o plaćenim računima – izvod banke.
4. Dokaz o pravnom statusu podnositelja zahtjeva (rješenje o ispunjenju uvjeta za pružanje usluga turističke agencije).
5. Potvrda nadležne ispostave porezne uprave o nepostojanju duga prema Republici Hrvatskoj.

**Postupak dodjele i rok korištenja sredstava**

Maksimalni iznos subvencije po zahtjevu iznosi 15.000,00 kn, a ukupni iznos subvencioniranja za organizirani dolazak turista na područje Turističke zajednice Zlatni Papuk iznosi 30.000,00 kn

Javni poziv je otvoren 15 dana od dana objave na web stranicama Općina Velika (www.opcina-velika.hr), Kaptol (www.opcina-kaptol.com), Jakšić (www.jaksic.hr) i Brestovac ([www.brestovac.hr](http://www.brestovac.hr)) odnosno do 2.studenog 2021.godine

**Aranžmani prihvatljivi za subvencioniranje**

Aranžmani prihvatljivi za subvencioniranje su aranžmani koji se odvijaju na području Turističke zajednice Zlatni Papuk . Aranžmane izrađuju turističke i putničke agencije, a sve informacije o uslugama koje su prihvatljive za subvencioniranje mogu se dobiti u uredu Turističke zajednice Zlatni Papuk, Zvonimirova 1a, 34330 Velika)

Turističke i putničke agencije obvezne su ponuđene aranžmane staviti na svoju web stranicu te raditi u skladu sa Zakonom o pružanju usluga u turizmu. (NN 130/17, 25/19, 98/19, 42/20, 70/21)

* **Podnošenje zahtjeva**

Ispunjen i potpisan zahtjev sa potrebnom popratnom dokumentacijom podnosi se na adresu: TURISTIČKA ZAJEDNICA ZLATNI PAPUK, Zvonimirova 1a, 34330 Velika putem zemaljske pošte ili osobno.